Domnus Antelmus, volens seculum relinquere, dedit Deo et huic loco medietatem æcclesiæ Sancti Leodegarii, scilicet oblationum medietatem, sepulturæ, decimi et cimiterii similiter, et quicquid ad medietatem æcclesiæ pertinet; super hoc et mansum Letbaldi Marriglerii cum appenditiis, et franchisiam Stephani de Maringis, et silvam de Cutiaco totam, et quemdam servum nomine Maimbertum fabrum cum filiis suis, et terram quam in monte Lugo habebat, et quicquid sui juris in parrochia Sancti Leodegarii continebatur, præter mansum Aviti, et bordelariam Eschacherii; et pro hoc dono accepit a domno Hugone priore unum mulum et C. solidos, et filius ejus Hugo unum palefredum. Hujus rei testes sunt: Letbaldus Digonia, Artaldus Buxol et Rimaldus de Monticima. Postea Gaufridus de Corcon et filii ejus, et ipsius Antelmi sorores, Adaltrudis et Aremburgis, Ascherius Marmanio, Rodulfus de Sancto Bonito omnia laudaverunt. Hoc donum laudavit domnus Hugo de Castel et uxor ejus Stephana, et filii Petrus et Rainerius; estque conventus, ut si quid ex hac parte Ligeris fratres loci emere ex illorum possessione vel adquirere potuerint, firmum sit et stabile; et pro hoc accepit domnus Hugo L solidos de rege, uxorque ejus et fi[lii........], Wichardus Cavanhol, Rotbertus [...........] Flers, Hugo Menciot, Wichardus......